stanford-oval/wikipedia huggingface dataset:
Norbit
Vastaanotto

Elokuva sai vuonna 2007 useita huonoimmiksi elokuviksi valituille annettavia Golden Raspberry -ehdokkuuksia ja -palkintoja.
Turun Sanomien Päivi Valotien mielestä Norbit on käsittämättömän kehno elokuva, jonka infantiili juoni ja luokaton huumori suututtavat. ”Itsetarkoituksellisesta räävittömyydestä ei juuri iloa irtoa, kun komedia on aivan sydämetön ja sen henkilöhahmot kaikki tyynni inhottavia.”
Mobile Horror (televisioelokuva)

| Mobile Horror |
| --- | --- |
Ohjaaja:  Mikko Kuparinen
Käsikirjoittaja:  Juha Jokela
Kuvaaja:  Juha Leskelä
Leikkaaja:  Jorma Höri
Pääosat:   Meri Nenonen  Lari Halme  Samuli Niittymäki  Pertti Sveholm 
Valmistustiedot
Valmistusmaa:  Suomi
Tuotantoyhtiö:  Yle Draama
Ensi-ilta:  19. syyskuuta 2010
Kesto:  90 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Mobile Horror on Mikko Kuparisen ohjaama televisioelokuva, joka perustuu Juha Jokelan samannimiseen näytelmään. Elokuva ensiesitettiin 19. syyskuuta 2010 Yle Teema -kanavalla.
Elokuva on satiirinen komedia, joka käsittelee vuosituhannen vaihteen IT-kuplaa. Se kertoo mobiilifirma Dacutecista, jonka sen toimitusjohtaja Terhi yrittää pelastaa yritysfuusiolta.
Mikkeli Bouncers

Mikkeli Bouncers on mikkeliläinen amerikkalaisen jalkapallon seura, joka pelaa Suomen II-divisioonassa. Seura perustettiin vuonna 2009 ja sillä on myös naisten joukkue.
Aiheesta muualla

Mikkeli Bounsersin kotisivut
Amerikkalaisen jalkapallon II-divisioona 2024
Hallitseva mestari: Rovaniemi Nordmen
Lohko A:
Pori Bears |
Mikkeli Bouncers |
Flying Fishcocks |
Jyväskylä Jaguars |
Rovaniemi Nordmen |
Kokkola Scorpions 


Lohko B:
Sipoo Bulldogs |
Kuusankoski Cowboys |
Hämeenlinna Tigers |
Turku Trojans |
Helsinki Wolverines Blue
Misteliaratti

| Misteliaratti |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Ruostearatit Hapalopsittaca
Laji::  fuertesi
Kaksiosainen nimi
 Hapalopsittaca fuertesi  (Chapman, 1912) 
Katso myös
   Misteliaratti Wikispeciesissä   Misteliaratti Commonsissa 
Infobox OKNimi-testi OKIUCN-testi OK: 
Misteliaratti (Hapalopsittaca fuertesi) eli aiemmalta nimeltään risaldanaratti on erittäin uhanalainen Kolumbian keskisillä Andeilla elävä ruostearatteihin kuuluva papukaijalaji.
Kooltaan misteliaratti on noin 24 cm. Laji on hyvin värikäs. Lajin selkä, siivet, alavatsa ja pyrstö ovat pääosin vihreät. Siipisulissa on myös sinistä ja punaista sekä siiven kärjissä on sinistä ja mustaa. Pyrstön reunus on väriltään punainen ja kärki on sininen. Misteliaratin alavatsa on väriltään keltainen, vatsassa on myös punainen täplä. Lajin pää on keltainen lukuun ottamatta punaista nokanympärystää sekä sinivihreää päälakea. Nuoret yksilöt ovat hieman vanhempia vaaleampia. Nokka on suurikokoinen ja tukeva. Misteliaratti muistuttaa ruostenaama-arattia (Hapalopsittaca amazonina), jonka naamassa on kuitenkin enemmän punaista ja jonka ylävatsa on ruosteenvärinen.
Misteliaratin elinympäristöä ovat vuoristometsät useimmiten 3 300–3 500 metrin korkeudessa. Metsissä tulee kasvaa misteliä, jonka marjat ovat lajin pääasiallinen ravinto. Laji pesii tammikuusta toukokuuhun.
Misteliarattikannan kooksi arvioidaan 350–450 yksilöä. Metsien hakkaaminen on ollut hyvin laajamittaista ja sopivia elinympäristöjä on enää hyvin vähän jäljellä. Lajin säilymistä uhkaa myös geneettinen sekoittuminen alueelle levinneeseen ruostenaama-arattiin.
Ovidiu Cernăuțeanu

| Ovidiu Cernăuțeanu |
| --- | --- |
 Ovidiu Cernăuțeanu vuonna 2014
Henkilötiedot
Koko nimi:  Ovidiu Cernăuțeanu
Syntynyt: 23. elokuuta 1974 (ikä 50) Botoșani, Romania
Ammatti:  laulaja-lauluntekijä, tuottaja
Muusikko
Taiteilijanimi:  Ovi, Ovi Martin, Ovidiu Jacobsen
Aktiivisena:  2008-
Tyylilajit:  pop
Soittimet:  piano 
Levy-yhtiöt:  daWorks
  [ Muokkaa Wikidatassa ] [ ohje ]  
Ovidiu Cernăuțeanu (s. 23. elokuuta 1974 Botoșani) on romanialais-norjalainen laulaja, joka tunnetaan myös nimillä Ovi Martin, Ovidiu Jacobsen ja Ovi.
Cernăuțeanu edusti Paula Selingin kanssa Romaniaa Eurovision laulukilpailussa vuonna 2010. He esittivät kappaleen Playing with Fire ja sijoittuivat kilpailussa kolmanneksi. Duo edusti maataan myös vuoden 2014 kilpailussa, kappaleella Miracle.
Aiheesta muualla

Kuvia tai muita tiedostoja aiheesta Ovidiu Cernăuțeanu Wikimedia Commonsissa
Otanmäen ratapiha

Otanmäen ratapiha (lyh. Otm) on Otanmäessä Kajaanissa sijaitseva Suomen rataverkkoon kuuluva rautatieliikennepaikka ja rataosan Murtomäki–Otanmäki pääteliikennepaikka. Liikennepaikka on avattu liikenteelle vuonna 1953 Kajaanin Murtomäestä haarautuvan rautatien valmistuttua.
Alun perin rata Otanmäkeen ja Otanmäen liikennepaikka rakennettiin palvelemaan Otanmäki Oy:n Otanmäen kaivoksen malmikuljetuksia. Muun muassa Oulun satamiin suuntautuneet malmikuljetukset muodostivat pääosan Otanmäen liikenteestä.
Kaivoksen lakkauttamisen myötä liikenne radalla loppui lähes kokonaan. Nykyisin Otanmäen liikennepaikan tuntumassa toimii Transtech Oy:n Otanmäen vaunutehdas, joka käyttää satunnaisesti rautatiekuljetuksia. Yhtiö toimittaa tehtailla valmistetut VR Groupin tilaamat henkilövaunut rautatiekuljetuksena. Vaunujen kuljetuksesta vastaa VR Transpoint. Liikennepaikalla kuormataan myös raakapuuta.
Liikennepaikalla ei ole nykyisin lainkaan turvalaitteita. Rautatieliikenteen ohjaus Murtomäen ja Otanmäen välillä hoidetaan Iisalmen rautatieasemalta käsin, ja liikkumisluvat asemien välillä annetaan radiopuhelimitse. Liikenne Otanmäen ratapihalla tapahtuu vaihtotyönä.
Nornat

Ludwig Burger: Nornat Yggdrasilin juurella.
Nornat ovat skandinaavisessa mytologiassa kohtalon jumalattaria. He  muistuttavat antiikin taruston kohtalottaria.
Nornia on kolme: sisarukset Urðr ("kohtalo"), Verðandi ("kehittyminen") ja Skuld ("syyllisyys"). He säätävät niin jumalten kuin ihmisten kohtaloita ja maailman muuttumattomia lakeja. Nornat asuvat Asgårdissa, maailmanpuu Yggdrasilin juurella ja Urðrin kaivon äärellä, missä he kehräävät kunkin syntyneen ihmisen kohtalon langan. Erään tarun mukaan Urðr kehrää säikeet, Verðandi kiertää ne yhteen ja Skuld katkaisee langan.
Mikään ei kuitenkaan ole ikuista, ja jopa Yggdrasilin on määrä kuihtua. Nornat yrittävät estää tämän, tai ainakin hidastaa prosessia kaatamalla kohtalon kaivosta mutaa ja vettä maailmanpuun juurille. Taianomainen neste pysäyttää mädäntymisen toistaiseksi.
Nornia koskevat myytit kuvastavat fatalistista suhtautumista elämään.
Aiheesta muualla

Kuvia tai muita tiedostoja aiheesta Nornat Wikimedia Commonsissa
Mistelimesikko

| Mistelimesikko> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Klovnimesikot Bolemoreus
Laji::  hindwoodi
Kaksiosainen nimi
 Bolemoreus hindwoodi  (Longmore & Boles, 1983) 
Synonyymit
 Lichenostomus hindwoodi 
Infobox OKNimi-testi OKIUCN-testi OK: 
Mistelimesikko (Bolemoreus hindwoodi) on mesikoiden heimoon kuuluva varpuslintu.
Levinneisyys

Mistelimesikkoa tavataan Australiassa Queenslandin itäosissa. Lajin on kuvattu olevan yleinen ainakin osissa levinneisyysaluettaan ja sen kannankehitys on vakaa. Se on luokiteltu silmälläpidettäväksi.
Normitettu aaltofunktio

Kvanttimekaniikassa normitetulla aaltofunktiolla (eli tilafunktiolla) tarkoitetaan sellaista funktiota, jonka normi on ykkösen suuruinen. Koska kvanttimekaniikan tila-avaruus on aina sisätuloavaruus, voidaan normitus määrittää myös sisätulon kautta, eli tila  |\psi \rangle  on normitettu jos
\langle \psi |\psi \rangle =1,
missä  \langle \psi | on tilan  |\psi \rangle  konjugaattitila. Esimerkiksi paikkaesityksessä normitus voidaan esittää muodossa
\int d^{d}{\vec {r}}\psi ^{*}({\vec {r}})\psi ({\vec {r}})=1,
missä  d on avaruuden ulottuvuus ja integraali kulkee yli koko ko. avaruuden.
Kirjallisuutta

Mandl, Franz: Quantum Mechanics.  Butterworths & Co., 1966 (1957).
Otanlahden urheilukeskus

RMJ järjestettiin Otanlahden urheilukeskuksessa vuonna 2019.
Otanlahden urheilukeskus sijaitsee Raumalla Otanlahden kaupunginosassa.
Ensimmäinen urheilukenttä Otanlahden alueelle valmistui jo vuonna 1914. Nykyään urheilukeskukseen kuuluvat muun muassa yleisurheilu-/jalkapallokenttä, erillinen jalkapallonurmi, kaksi hiekkakenttää sekä kaksi beach volley -kenttää. Myös Otanlahden pesäpallostadion on osa urheilukeskusta.
Urheilukeskuksessa sijaitsee lisäksi vuonna 1915 valmistunut jugendvaikutteinen paviljonki. Puurakenteinen paviljonki on Rauman Urheilijoiden rakentama. Siihen käytetyn puutavaran seura sai lahjoituksena Vuojoki Gods Ab:n sahalta. Paviljonki on nykyäänkin alkuperäisessä käytössään valinevarastona sekä pukeutumistiloina. Siinä on myös aikoinaan toiminut kahvila.
Mongolian parlamenttivaalit 2000

Mongolian parlamenttivaalit 2000 toimitettiin Mongoliassa 2. heinäkuuta 2000. Vaaleissa valittiin Mongolian parlamenttiin 76 edustajaa. Edustajista 72 oli kansanpuoluetta edustavia (silloinen vallankumouksellinen kansanpuolue), joka oli kommunistinen. Yksi edustaja oli kansallisen demokraattisen puolueen edustaja. Kolme valittua oli sitoutumattomia.
Vaaleissa äänioikeutetuista 82 % kävi äänestämässä, eli äänestäjiä oli noin miljoona. 76 edustajasta kahdeksan oli naisia.
Edellisissä vaaleissa vuonna 1996 demokratian puolella olevat ryhmittymät voitti kommunistit. Näissä vaaleissa oli ehdolla yli 600 ehdokasta kolmestatoista eri puolueesta. Vaalikeskusteluja hallitsi hidas talouskasvu. Menneen vaalikauden aikana bruttokansantuote asukasta kohti oli laskussa. Lisäksi vaalikaudella kolme edustajaa oli vangittu korruption vuoksi ja eräs hallituksen edustaja oli murhattu. Joillakin alueilla joka toinen oli työtön. Vaalien seurauksena kommunistit syrjäyttivät viime vaaleissa kommunistit syrjäyttäneet.
MisterWives

| MisterWives |
| --- | --- |

Tiedot
Toiminnassa:  2012–
Tyylilaji:  indie pop
Kotipaikka:  New York, New York, Yhdysvallat
Laulukieli:  englanti
Jäsenet:  Mandy Lee Etienne Bowler William Hehir Marc Campbell Jesse Blum
Levy-yhtiö:  Photo Finish Records  
Aiheesta muualla
Kotisivut
Infobox OKNimi-testi OK: 
MisterWives on yhdysvaltalainen indie pop -yhtye. Laulaja/kosketinsoittaja Mandy Lee, basisti William Hehir ja rumpali Etienne Bowler perustivat yhtyeen vuonna 2012. Myöhemmin yhtyeeseen liittyivät kitaristi Marc Campbell sekä multi-instrumentalisti Jesse Blum. Tämän jälkeen yhtye aloitti debyytti-EP:nsä äänittämisen. Reflections-niminen EP-julkaistiin Photo Finish Recordsin kautta vuonna 2014.
Yhtyeen kappale ”Vagabond” soi teemakappaleena MTV:llä vuonna 2014 esitetyssä Finding Carter -sarjassa. Yhtyeen Reflections-single ja sen musiikkivideo julkaistiin elokuussa 2014. MisterWives esiintyi Jimmy Kimmel Live! -show’ssa syyskuussa 2014. MisterWives on yksi Spotifyn joulukuussa 2014 julkistaman "Artists to Watch 2015" -listan 16 artistista.
MisterWivesin debyyttialbumi, Our Own House, julkaistiin 24. helmikuuta 2015. Albumi debytoi Billboard 200 -listan sijalla 31. Toinen studioalbumi, Connect the Dots, julkaistiin 19. toukokuuta 2017.
Aiheesta muualla

MisterWivesin kotisivut
Otanlahden pesäpallokenttä

| Otanlahden pesäpallokenttä> Rakennuksen tiedot |
| --- | --- |
Sijainti:  Urheilukatu 23 28100 Rauma
Koordinaatit:  61.134932°N, 21.482933°E
Omistaja:  Rauman kaupunki
Kenttä:  hiekkatekonurmi
Käyttäjät
 Pesäpallo:   Fera 
Lisää rakennusartikkeleitaArkkitehtuurin teemasivulla
Otanlahden pesäpallokenttä on pesäpallostadion Raumalla. Stadion on osa Otanlahden urheilukeskusta. Stadion toimii naisten pesäpalloseura Feran kotikenttänä.
Kentän yleisöennätys on syntynyt 5. heinäkuuta 2016, jolloin Feran ja Petojussien välistä runkosarjaottelua oli seuraamassa 2 482 katsojaa.
Oskar Steen

| Oskar Steen |
| --- | --- |

Henkilötiedot
Syntynyt: 9. maaliskuuta 1998 (ikä 26) Karlstad, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  oikea
Pituus:  176 cm
Paino:  85 kg
Seura
Seura (P):  Boston Bruins
Sarja:  NHL
Nyk. seura:  Providence Bruins (AHL)
Pelinumero:  62
Pelaajaura
Pääsarjaura:  2015–
Aik. seurat:  Färjestad BK (SHL)   IF Björklöven (HockeyAllsvenskan)
NHL-varaus:  165. varaus, 2016 Boston Bruins
KHL-varaus:  116. varaus, 2016 HK Sotši
Oskar Steen (s. 9. maaliskuuta 1998 Karlstad, Ruotsi) on ruotsalainen jääkiekkoilija, joka pelaa NHL-joukkue Boston Bruinsin organisaatiossa. Hän pelaa pääasiassa seuran AHL-joukkue Providence Bruinsissa. Steen on pelipaikaltaan keskushyökkääjä, mutta osaa pelata myös laidassa. Steen laukoo oikealta.
Ura > Seuraura

Steen on Forshaga IF:n kasvatti. Hän siirtyi 14-vuotiaana Färjestad BK:hon kaudeksi 2012–2013, joka päättyi U16 SM:n mestaruuteen. Kaudella 2013–2014 Steen voitti Färjestadin U16-junioreiden sisäisen piste-, maali- ja syöttöpörssin tehoilla 15+12=27.
Kaudella 2015–2016 Steen oli tehoilla 8+24=32 Färjestadin J20-junioreiden toiseksi paras pistemies Jonas Nymanin kanssa sisäisessä pistepörssissä edellään August Gunnarsson. Hänellä oli koko J20 SuperElitin paras aloitusprosentti (60,58 %). Steen debytoi kauden aikana myös Färjestadin SHL-joukkueessa, jossa hän pelasi 17 runkosarja- ja viisi playoff-ottelua tehden kuusi syöttöpistettä. Steen teki SHL-debyyttinsä 25. marraskuuta 2015 vieraissa Brynäs IF:ää vastaan, kun Joel Eriksson Ek joutui yllättäen sivuun. Steen sai ottelussa jääaikaa 10.55 minuuttia. Hän muodosti kauden mittaan kahden muun nuoren Färjestad-nuoren, Joel Eriksson Ekin ja Rasmus Asplundin kanssa toimivan "Knattekedjanin". Helmikuussa 2016 Steen teki joukkueen kanssa kolmivuotisen SHL-sopimuksen.
Boston Bruins varasi Steenin kuudennella kierroksella 165. pelaajana NHL:n varaustilaisuudessa 2016. Samana kesänä hänet varasi myös HK Sotši 116. pelaajana KHL:n varaustilaisuudessa. Ensimmäisellä täydellä SHL-kaudellaan 2016–2017 Steen teki Färjestadissa 47 runkosarja- ja seitsemässä playoff-ottelussa tehot 1+2=3. Kuudessa pelaamassaan Mestarien liigan ottelussa hän teki yhden maalin. Steenin ensimmäinen pääsarjamaali syntyi Mestarien liigassa 10. syyskuuta 2016 puolalaista Cracovia Krakówia vastaan. Ensimmäisen SHL-maalinsa hän teki 1. lokakuuta 2016 vieraissa Karlskrona HK:ta vastaan. Samassa kuussa 2016 Färjestad lainasi Steenin suuremman peliajan sarjatasoa alemmas HockeyAllsvenskanissa pelaavan MODO Hockeyn joukkueeseen, jossa hän pelasi neljä ottelua. Lisäksi Steen pelasi kauden aikana miesten pelejä myös yhden ottelun lainalla vielä sarjaporrasta alempana Hockeyettanissa kasvattajaseuransa Forshaga IF:n paidassa helmikuussa 2017.
Kaudella 2017–2018 Steen teki SHL:n runkosarjassa kuusi tehopistettä. Lokakuussa 2017 HK Sotši kauppasi hänen KHL-oikeutensa SKA Pietariin vaihdossa Ivan Laritševiin. Vain runsas viikko myöhemmin SKA kuitenkin kauppasi Steenin oikeudet takaisin Sotšille vaihdossa puolustaja Konstantin Tšernjukiin. Kaudella 2018–2019 hän teki läpimurtonsa SHL:ssä tehtyään 46 runkosarjaottelussa tehot 17+20=37 ja 14 playoff-ottelussa tehot 2+5=7. Steen oli runkosarjassa Färjestadin toiseksi paras pistemies Jesse Virtasen jälkeen. Hän teki SHL-uransa ensimmäisen playoff-maalin viidennessä puolivälieräottelussa 30. maaliskuuta 2019 HV71:tä vastaan. Steenin osuma ratkaisi Färjestadille 3–2-jatkoaikavoiton kolmannessa jatkoerässä ajassa 117.01.
Toukokuussa 2019 Steen teki kolmivuotisen NHL-tulokassopimuksen Boston Bruinsin kanssa. Hän pelasi kauden 2019–2020 kokonaan AHL-joukkue Providence Bruinsin vahvuudessa, jossa tulokaskausi toi 60 runkosarjaottelussa tehot 6+17=23, kunnes koronaviruspandemia päätti kauden maaliskuussa 2020. Syyskuussa Boston Bruins lainasi Steenin toistaiseksi voimassa olevalla sopimuksella Allsvenskan-joukkue IF Björklöveniin, kunnes NHL:n harjoitusleirit alkavat.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Yhdysvallat 2018 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Yhdysvallat 2016 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Hopeaa | Břeclav 2015 | jääkiekko |  |
Steen pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Steen pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Steen valittiin Latvian vastaan pelatun avausottelun päätteeksi Ruotsin ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2015, jolloin Steen voitti hopeaa.
Steen pelasi myös World U-17 Hockey Challengessa marraskuussa 2014, jolloin hän voitti pronssia. Yhteensä hän on pelannut 25 nuorten ja 38 poikien maaottelua.
Monosakkaridi

Fruktoosi
Monosakkaridit ovat kaikkein yksinkertaisimpia hiilihydraatteja. Ne ovat kiteisiä, värittömiä ja vesiliukoisia. Jotkut niistä maistuvat makeilta. Monosakkarideja ovat esimerkiksi glukoosi eli rypälesokeri, fruktoosi eli hedelmäsokeri, galaktoosi ja mannoosi.
Kahden monosakkaridimolekyylin liittyessä yhteen syntyy disakkarideja, jollainen on esimerkiksi tavallinen sokeri eli sakkaroosi. Useamman monosakkaridimolekyylin liittyessä yhteen syntyy polysakkarideja kuten selluloosaa ja tärkkelystä.
Rakenne

Monosakkaridit voivat olla joko avoketjuisia tai renkaita, mutta elimistössä monosakkaridien vallitsevana muotona on rengasmainen rakenne. Rengasmaisessa rakenteessa anomeerihiileksi kutsutaan hiiltä, joka on lähimpänä karbonyyliryhmää muodostavaa hiiltä. Tästä samaisesta karbonyyliryhmää muodostavasta hiilestä aloitetaan monosakkaridin hiilten numerointi. Hiiliketjun pituus monosakkaridissa voi olla kolme tai suurempi. Tärkeimpiä elimistössä esiintyviä monosakkarideja ovat kuitenkin heksoosit, joissa on kuuden hiiliatomin ketju. Aldoheksooseiksi kutsutaan heksooseja, joissa anomeerihiili on ensimmäinen hiili. Ketoheksooseja  ovat puolestaan sellaiset heksoosit, joissa anomeerihiili on toinen hiili. Monosakkaridi on beetamuoto anomeerihiileen liittyvän OH-ryhmän ollessa samalla puolella CH2OH-ryhmän kanssa. Jos taas CH2OH-ryhmä on eri puolella kuin anomeerihiileen liittynyt OH-ryhmä, kyseessä on alfamuoto. Lisäksi rengasrakenteinen monosakkaridi voi olla joko D- tai L-muoto. Kaikki elimistössä esiintyvät monosakkaridit ovat D-sokereita.
Nimeäminen

Trioosi: kolme hiiliatomia
Tetroosi: neljä hiiliatomia
Pentoosi: viisi hiiliatomia
Heksoosi: kuusi hiiliatomia
Heptoosi: seitsemän hiiliatomia
Aiheesta muualla

Kuvia tai muita tiedostoja aiheesta Monosakkaridi Wikimedia Commonsissa
Mistelisieppomesikko

| Mistelisieppomesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Grantiella
Laji::  picta
Kaksiosainen nimi
 Grantiella picta  (Gould, 1838) 
Katso myös
   Mistelisieppomesikko Wikispeciesissä   Mistelisieppomesikko Commonsissa 
Infobox OKNimi-testi OKIUCN-testi OK: 
Mistelisieppomesikko (Grantiella picta) on mesikoiden heimoon kuuluva varpuslintu.
Levinneisyys

Mistelisieppomesikkoa tavataan Australiassa. Lajin populaatioksi arvioidaan 8 500–43 000 sukukypsää yksilöä. Laji on vähenemässä ja se on luokiteltu elinvoimaiseksi.
Mobilen roomalaiskatolinen arkkihiippakunta

Hiippakunnan vaakuna
Mobilen roomalaiskatolinen arkkihiippakunta (lat. Archidioecesis Mobiliensis) on katolisen kirkon arkkihiippakunta Alabamassa Yhdysvalloissa. Siihen kuuluvat Biloxin, Birminghamin ja Jacksonin hiippakunnat.
Piispat ja arkkipiispat

Michael Portier (1825–1859)
John Quinlan (1859–1883)
Dominic Manucy (1884)
Jeremiah O'Sullivan (1885–1896)
Edward Patrick Allen (1897–1926)
Thomas Joseph Toolen (1927–1969)
John L. May (1969–1980)
Oscar Hugh Lipscomb (1980–2008)
Thomas John Rodi (2008– )
Oriveden Ponnistus

| Oriveden Ponnistus |
| --- | --- |

Perustettu:  1908
Kapasiteetti:  1 100
Puheenjohtaja:   Kalle Uotila
Oriveden Ponnistus on vuonna 1908 perustettu yleisseura, jonka lajivalikoimaan kuuluvat yleisurheilu, suunnistus, hiihto, uinti ja lentopallo. Seura on menestynyt parhaiten naisten Lentopallon SM-liigassa, jossa OrPon liigajoukkue on ollut useasti mitaleilla aina 1990-luvun puolivälistä lähtien.
Naisten lentopallo

Lentopallo otettiin seuran lajiohjelmaan 1950-luvulla. Ensimmäisen kerran seura saavutti pääsarjatason paikan 1979. Kausi 2016–2017 oli seuran 31. pääsarjakausi. Seura on voittanut SM-kultaa vuonna 1997, hopeaa vuosina 1998, 2005, 2008, 2009, 2011 ja 2014 sekä pronssia vuosina 1981, 2004, 2007, 2010, 2016 ja 2017. Suomen cupin joukkue voitti vuosina 1996, 1997 ja 2018. Kaudella 2011–2012 ja 2012–2013 OrPo sijoittui Suomen Cupissa toiseksi.
Naisten lentopallo > Saavutukset

SM-kultaa 1997
SM-hopeaa 1998, 2005, 2008, 2009, 2011, 2014
SM-pronssia 1981, 2004, 2007, 2010, 2016, 2017
Suomen Cupin voitto 1996, 1997, 2018
Aiheesta muualla

Seuran kotisivu
Naisten lentopallojoukkueen kotisivu (Arkistoitu – Internet Archive)
Oskar Sundman

Oskar Sundman.
Oskar Sundman (1883–1936) oli suomalainen puuseppä, joka toimi Suomen sisällissodan aikana Kymintehtaan punakaartin rykmentinkomentajana. Sodan loppuvaiheessa Sundman osallistui punaisten myöhemmin teloittamien teollisuusmiesten ja suojeluskuntalaisten kuulusteluihin ja tuomioihin.
Elämä > Varhaiset vuodet

Sundman työskenteli nuoruudessaan Ruotsissa, jossa hän omaksui sikäläisiltä nuorsosialisteilta anarkistisia vaikutteita. Myöhemmin Sundman työskenteli puuseppänä Voikkaan tehtaalla ja tuli mukaan politiikkaan ammattiosaston sekä sosialidemokraattisen nuorisoliiton kautta.
Suurlakon aikana Suondman kuului Voikkaan punakaartiin, ja lakon jälkeen hän oli mukana työläisaktivistien toiminnassa. Sundmanin epäiltiin avustaneen Helsingistä tullutta iskuryhmää Kymi-yhtiön palkkarahojen ryöstössä huhtikuussa 1907 Kouvolan ja Kymintehtaan välillä Hinkismäessä.
1910-luvulla Sundman oli mukana sosialidemokraattien järjestötoiminnassa. Hän oli myös ehdokkaana vuoden 1917 eduskuntavaaleissa. Ruotsia taitavana Sundman esiintyi yhteistyöhaluisena neuvottelijana Kymi-yhtiön suuntaan, minkä johdosta työnantaja piti häntä maltillisena työväenjohtajana.
Elämä > Sisällissota

Sisällissodan käynnistyttyä Sundman toimi Kymintehtaan punakaartin rykmentinkomentajana. Helmi–maaliskuun vaihteessa hän oli Mäntyharjun rintaman ylipäällikkönä toimineen Viktor Teikarin apulainen. Sundmania pidetään Kouvolassa toimineen punaisten salaisen tutkijakomitean taustavaikuttajana. Vihtori Saarisen johtama komitea tuomitsi kuolemaan ja teloitti useita kymmeniä Kymenlaakson alueelta pidätettyjä valkoisia. Seudun väkivaltaisuuksia tutkineen Mirja Turusen mukaan Sundmanin toimiin vaikutti hänen työläisanarkistitaustansa, jonka mukaan väkivallan käyttö oli hyväksyttävää tavoitteiden saavuttamiseksi.
Elämä > Viimeiset vaiheet

Sodan loppuvaiheessa Sundman pakeni perheineen Neuvosto-Venäjälle. Suoritettuaan Pietarin punaupseerikoulun hän toimi miliisipäällikkönä Uhtualla sekä NKP:n piirikomitean sihteerinä Kiestingissä. Piirikomitean sihteerinä toimiessaan Sundman kohensi metsätyömaiden työoloja, käynnisti soiden kuivatusta, rakennutti siltoja ja teitä sekä perusti uusia kolhooseja.
1920-luvulla Sundman osallistui myös SKP:n toimintaan ja kävi useita kertoja salaa Suomessa. Hän kuoli kehkosairauteen Neuvostoliitossa vuonna 1936. Sundmanin kaksi poikaa joutui Stalinin vainojen uhreiksi, ja heidät ammuttiin Petroskoissa vuonna 1938.